CELEX: C2006/261/17
Language: sl
Date: 2006-10-28 00:00:00
Title: Zadeva C-308/06: Predlog za sprejetje predhodne odločbe, ki ga je 14. julija 2006 vložilo High Court of Justice (England and Wales), Queen's Bench Division (Administrative Court) — The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union proti Secretary of State for Transport

28.10.2006   
            
            
               SL
            
            
               Uradni list Evropske unije
            
            
               C 261/9
            
         Predlog za sprejetje predhodne odločbe, ki ga je 14. julija 2006 vložilo High Court of Justice (England and Wales), Queen's Bench Division (Administrative Court) — The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union proti Secretary of State for Transport
   (Zadeva C-308/06)
   (2006/C 261/17)
   Jezik postopka: angleščina
   Predložitveno sodišče
   High Court of Justice (England and Wales), Queen's Bench Division (Administrative Court) (Združeno kraljestvo)
   Stranke v postopku v glavni stvari
   
      Tožeča stranka: The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union
   
      Tožena stranka: Secretary of State for Transport.
   Vprašanja za predhodno odločanje
   
               1.
            
            
               Ali je glede ožin, skozi katere poteka mednarodna plovba, glede izključne ekonomske cone ali enakovredne cone držav članic in glede odprtega morja člen 5(2) Direktive 2005/35/ES (1) ničen, ker izjeme iz pravila 11(b) iz Priloge I k Marpol 73/78 in iz pravila (6)(b) iz Priloge II k Marpol 73/78 omejuje na lastnike, poveljnike in posadko?
            
         
               2.
            
            
               Glede teritorialnega morja države članice:
               
                           a)
                        
                        
                           Ali je člen 4 Direktive ničen, ker od držav članic zahteva, da nezavestna malomarnost štejejo kot podlago za odgovornost za izpuste onesnaževalcev; in/ali
                        
                     
                           b)
                        
                        
                           Ali je člen 5(1) Direktive ničen, ker izvzema uporabo izjem iz pravila 11(b) iz Priloge I k Marpol 73/78 in iz pravila (6)(b) iz Priloge II k Marpol 73/78?
                        
                     
         
               3.
            
            
               Ali člen 4 Direktive, ki državam članicam nalaga, da sprejmejo nacionalne predpise, s katerimi bo nezavestna malomarnost podlaga za odgovornost in sankcioniranje izpustov v teritorialnem morju, krši pravico do neškodljivega prehoda iz Konvencije Združenih narodov o pomorskem pravu (KZNPM) in ali je v tem primeru člen 4 Direktive glede tega ničen?
            
         
               4.
            
            
               Ali uporaba besedne zveze „nezavestna malomarnost“ v členu 4 Direktive krši načelo pravne varnosti in ali je v tem primeru člen 4 Direktive glede tega ničen?
            
         
      (1)  Direktiva Evropskega parlamenta in Sveta 2005/35/ES z dne 7. septembra 2005 o onesnaževanju morja z ladij in uvedbi kazni za kršitve, UL L 255, str. 11.